вземат предвид тези неотдавнашни огнища.
 (10)
 Също така през юни и юли 2021 г. бяха констатирани няколко огнища на африканска чума по свинете при диви свине в провинция Саксония в Германия в области, включени като ограничителни зони II в приложение I към Регламент за изпълнение (ЕС) 2021/605 и разположени в непосредствена близост до области, понастоящем включени в ограничителни зони I. Тези нови огнища на африканска чума по свинете при диви свине представляват повишена степен на риск, което следва да бъде отразено в посоченото приложение. Съответно тези области в Германия, понастоящем включени като ограничителни зони I в посоченото приложение, които са в непосредствена близост до областите, включени в ограничителни зони II и засегнати от тези неотдавнашни огнища на африканска чума по свинете, следва вече да бъдат включени като ограничителни зони II в посоченото приложение, вместо като ограничителни зони I от него, като определените към момента граници на ограничителни зони I също следва да бъдат определени наново и разширени, за да се вземат предвид тези неотдавнашни огнища.
 (11)
 Освен това през юли 2021 г. бяха констатирани няколко огнища на африканска чума по свинете при отглеждани свине в провинция Бранденбург в Германия в области, включени като ограничителни зони I и II в приложение I към Регламент за изпълнение (ЕС) 2021/605. Тези нови огнища на африканска чума по свинете при отглеждани свине представляват повишена степен на риск, което следва да бъде отразено в посоченото приложение. Съответно тези области в Германия, понастоящем включени като ограничителни зони I и II в посоченото приложение, следва вече да бъдат включени като ограничителни зони III в същото приложение.
 (12)
 След тези неотдавнашни огнища на африканска чума по свинете при отглеждани свине в Полша и при диви и отглеждани свине в Германия и предвид настоящата епидемиологична обстановка по отношение на африканската чума по свинете в Съюза, определените зони в посочените държави членки бяха преразгледани и актуализирани. Освен това бяха преразгледани и актуализирани въведените мерки за управление на риска. Тези промени следва да бъдат отразени в приложение I към Регламент за изпълнение (ЕС) 2021/605.
 (13)
 С цел да бъдат взети под внимание най-актуалните промени в епидемиологичната обстановка по отношение на африканската чума по свинете в Съюза и да се предприемат изпреварващи мерки за ограничаване на рисковете, свързани с разпространението на болестта, следва да се определят границите на нови, достатъчно големи по обхват ограничителни зони в Германия и Полша, които да бъдат надлежно включени като ограничителни зони I, II и III в приложение I към Регламент за изпълнение (ЕС) 2021/605. Тъй като ситуацията по отношение на африканската чума по свинете в Съюза е много динамична, при определянето на тези нови ограничителни зони беше взето предвид положението в околните райони.
 (14)
 Предвид неотложността на епидемиологичната обстановка в Съюза по отношение на африканската чума по свинете, е важно измененията на приложение I към Регламент за изпълнение (ЕС) 2021/605, които се въвеждат с настоящия регламент за изпълнение, да породят действие възможно най-скоро.
 (15)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
